burgasdotpro/wikipedia huggingface dataset:
Žleb (prírodná pamiatka)

Žleb bola prírodná pamiatka ev. č. 1744 na východnom okraji obce Hostětín v okrese Uherské Hradiště.
Dôvodom ochrany bola kvetnatá lúka, mokrade a dubový háj s bohatou kvetenou a hmyzom. Dňa 8. decembra 2011 Správa CHKO Bílé Karpaty túto prírodnú pamiatku zrušila.
Žižma

Žižma alebo Žižma I je rieka v Litve, v Žemaitsku v okrese Šiauliai, ľavý prítok rieky Venta, do ktorej ústi naproti dedine Rekčiai, 8,5 km severoseverozápadne od mesta Kuršėnai, 269 km od jej ústia do Baltského mora.
Pramení pri dedine Medlaukė, 6 km juhovýchodne od mesta Tryškiai. Tečie spočiatku severne, potom východne, až k rybníku "Raganių tvenkinys" (40,8 ha) Priemerný spád je 174 cm/km.
Deň otcov

Deň otcov je sviatok oslavujúci všetkých otcov, otcovstvo a vplyv otcov na spoločnosť. Deň otcov sa na Slovensku oslavuje tretiu nedeľu v mesiaci jún.
Vznik sviatku.
Tradícia Dňa otcov vznikla v meste Spokane v štáte Washington, už v roku 1910. Američanka Sonora Smart Doddová si chcela uctiť všetkých otcov, ako bol ten jej. Veterán občianskej vojny William Jackson Smart po smrti manželky musel vychovávať šesť detí sám. Sonora vnímala svojho otca ako hrdinu a hneď, ako sa dozvedela, že matky majú svoj sviatok, navrhla, aby podobný mali aj všetci otcovia. Prvá neoficiálna oslava sa konala v deň narodenín Sonorinho otca 19. júna 1910. Popularita sviatku narastala a tretia júnová nedeľa sa postupne stala sviatkom všetkých otcov.
V roku 1966 prezident Lyndon Johnson podpísal prezidentské vyhlásenie, v ktorom určil tretiu nedeľu v júni ako oficiálny sviatok Dňa otcov.
Židovský cintorín v Prahe-Žižkove

Židovský cintorín v Prahe-Žižkove () vo Fibichovej ulici používala pražská židovská obec k pochovávaniu svojich zosnulých od roku 1787, kedy prestal byť používaný Starý židovský cintorín v Josefove, do konca 19. storočia.
Nachádza sa tu niekoľko nádherných náhrobných kameňov.
Po roku 1945 bola časť cintorína premenená na park, časť so starými náhrobnými kameňmi však zostala zachovaná.
Od konca 19. storočia používala pražská židovská obec cintorín na Olšanech.
Rádio Šport

Rádio Šport bola súkromná komerčná rozhlasová stanica zameraná na šport, ktorá vysielala z Košíc.
Rádio začalo vysielať ako Hornet rádio 29. mája 2006 z metropoly východu, Košíc, kde mala svoje sídlo. Postupne multiregionálne rádio s pozmeneným názvom vysielalo 24 hodín denne najmä pre športovo založených ľudí všetkých vekových kategórií. Vysielanie ukončilo na konci januára roku 2020.
Vysielanie Rádia Šport pozostávalo z pravidelného športového servisu, rozborov športových udalostí, prehľadu očakávaných podujatí, "on-line" reportáží z domácich súťaží, publicistiky či informácií pre tipujúcich. Hudba bola zameraná na hity osemdesiatych i deväťdesiatych rokov, ako aj súčasné skladby.
Divadlo Járy Cimrmana

 
Divadlo Járy Cimrmana je pražský divadelný súbor, z ktorého repertoáru sú najznámejšie hry Ladislava Smoljaka a Zdeňka Svěráka s tematikou českého génia Járu Cimrmana. V divadle hrajú len muži a noví herci sú často vyberaní priamo z radov kulisárov.
AC Cesena

Associazione Calcio Cesena alebo len Cesena je futbalový klub z talianskeho mesta Cesena. V sezóne 2012/13 bude hrávať druhú najvyššiu taliansku futbalovú súťaž Sériu B.
História.
Klub vznikol pomerne neskoro až v roku 1940 ale do Série B sa prebojoval už v roku 1946. Hneď však vypadol a späť do druhej ligy sa vrátil až v roku 1968. Do Série A sa mu podarilo prebojovať v roku 1973 a vydržal tam ďalšie 4 roky. Až do roku 2000 sa klub pohyboval medzi Sériou A a Sériou B. Potom na štyri roky vypadol do Série C1. Od sezóny 2004/05 sa však zasa nachádza striedavo v dvoch najvyšších talianskych súťažiach. Sériu A hrala Cesena naposledy v sezóne 2011/12. Od sezóny 2012/13 hráva Sériu B.
Športové úspechy.
Serie B
Tretia liga - 3
Súčasná zostava.
 
 
 
 
Externé odkazy.
Oficiálna webová stránka
Kostol Povýšenia svätého Kríža (Žižkov)

Kostol Povýšenia svätého Kríža je bývalý kostol na Žižkove v Prahe. Bol postavený v barokovom slohu v rokoch 1717 – 1719 po morovej epidémii, ktorá zasiahla Prahu v rokoch 1713 – 1716, na mieste novomestského morového cintorína. Počas francúzskej okupácie Prahy v rokoch 1741 – 1742 tu bolo do šachtových hrobov pochovaných približne 6 – 7 tisíc tiel padlých francúzskych vojakov. V roku 1784 sa kostol stal prvým žižkovským farským kostolom a toho roku tiež prestal byť používaný cintorín. 
Kostol prestal slúžiť náboženským účelom v roku 1842. Po roku 1906 sa z neho stalo skladisko a až po roku 1977 sa začalo s prestavbou na kultúrne stredisko. Pri stavebných prácach v Čajkovského ulici v roku 1957 bolo nachádzané veľké množstvo kostrových pozostatkov z niekdajšieho cintorína. Od roku 1984 stavba funguje ako súčasť koncertnej a výstavnej siene Atrium.
Novara Calcio

Novara Calcio alebo len Novara je futbalový klub z talianskeho mesta Novara. V sezóne 2012/13 bude hrávať druhú najvyššiu taliansku futbalovú súťaž Sériu B. 
História.
V roku 1908 vznikol študentský oddiel "Football Association Studenti". Okrem tohto oddielu však v Novare existovalo viacero ďalších podobných oddielov, ktorých najlepší hráči o niekoľko rokov vytvorili "Novara Calcio" a debutovali v najvyššej talianskej futbalovej súťaži v roku 1912. Svoj prvý zápas hrali hneď proti pomerne veľkému klubu Torino FC. Od sezóny 1927-28 sa Novara pohybovala striedavo medzi dvoma najvyššími súťažami až do roku 1962, keď zostúpila na tri sezóny do tretej ligy. Nasledujúce desaťročia boli okrem niekoľkých sezón strávených v Sérii B v znamení striedania tretej a štvrtej ligy. Až v sezóne 2009-10 sa Novare podarilo po desaťročiach opäť si vybojovať miesto v Sérii B. Hneď o rok dokonca postúpila do najvyššej súťaže, kde však strávila iba jeden rok a od sezóny 2012/13 hráva zas Sériu B.
Športové úspechy.
Serie B - 3
Tretia liga - 3
Coppa Italia
Súčasná zostava.
 
 
 
Externé odkazy.
Oficiálna webová stránka
Empoli FC

Empoli Football Club alebo len Empoli je futbalový klub z talianskeho mesta Empoli. Klub momentálne pôsobí v Serie A - najvyššej talianskej súťaži. 
História.
Klub bol založený v roku 1920. Svoj prvý zápas odohral o rok neskôr. Prvé roky svojej existencie strávil klub v nižších súťažiach. V roku 1929 sa mu podarilo postúpiť do tretej talianskej ligy. V roku 1946 sa klubu podarilo postúpiť do Série B, kde vydržal 4 roky. Až do roku 1983 sa Empoli pohybovalo medzi treťou a štvrtou ligou. Následne postúpilo do Série B a v roku 1986 dokonca do Série A. Tu však vydržalo iba dve sezóny a v priebehu dvoch ďalších sezón zostúpilo až do tretej ligy. Do Série B sa vrátilo opäť v roku 1996. Od tohto roku sa Empoli striedavo pohybovalo medzi dvoma najvyššími futbalovými súťažami v Taliansku. Sériu A hralo naposledy v sezóne 2007/08. V súčasnosti hrá Sériu B. V sezóne 2011/12 hralo však play-off o záchranu v druhej lige, kde ale bolo úspešné, keď vyradilo Vicenzu a zostalo v Sérii B.
Športové úspechy.
Serie B - 1
Serie C1 - 1
Serie D - 2
Externé odkazy.
Oficiálna webová stránka
Plena Ilustrita Vortaro de Esperanto

Plena Ilustrita vortaro de Esperanto (skratka PIV, slovensky Úplný Ilustrovaný Slovník esperanta) je najrozsiahlejší výkladový slovník esperanta. Jeho vydavateľom je Sennacieca Asocio Tutmonda (SAT). Prvé vydanie bolo v roku 1970. Od 2012 je dostupná webová verzia.
Dejiny.
Pôvodné vydanie.
Prvý vydanie bolo v 1970 a bolo dvakrát znovuvydané v nezmenenej verzii. Obsahovalo 15 200 slovníkových hesiel a 39 400 lexikálnych jednotiek. Je široko považované za skoro normujúci referenčný slovník esperanta.
Dodatok z 1987.
V roku 1987 bol samostatne vydaný dodatok. Obsahoval približne 1 000 slov a 1 300 lexikálnych jednotiek.
Vydania v 2002 a 2005.
V roku 2002 bol vydaný revidovaný PIV pod názvom "La Nova Plena Ilustrita Vortaro de Esperanto" (Nový PIV), tiež označovaný ako "PIV2" alebo "PIV2002". Obsahoval 16 780 slovníkových hesiel a 46 890 lexikálnych jednotiek.
Webová verzia.
V auguste 2010 bolo oznámené, že SAT sa dohodol so vzdelávacou organizáciou E@I o prevedení PIVu 2005 do webovej verzie. SAT sa predtým obával zníženého predaja papierovej verzie a z toho vyplývajúcich ekonomických dôsledkov. Podľa dohody však zadarmo poskytol údaje z PIVu 2005. E@I odhadla cenu prevedenia údajov a vytvorenia webovej stránky na 10 000 eur a vyhlásila zbierku.
14. apríla 2011 E@I oznámila, že zbierka dosiahla sumu 13 540 eur a práce začali. 4. apríla 2012 bola na testovanie zverejnená beta verzia webového systému. Prístup je bezplatný, je vyžadovaná registrácia ale je možné použiť registračné údaje z iných projektov E@I, napríklad z lernu!.
Modena FC

Modena Football Club alebo len Modena je futbalový klub z talianskeho mesta Modena. Hráva druhú najvyššiu taliansku futbalovú súťaž Sériu B. 
História.
Klub bol založený v roku 1912. Hneď nasledujúci rok sa zapojil do talianskej futbalovej súťaže. Po transformácii talianskeho futbalu zostala Modena v Sérii A. Až do roku 1972 sa prakticky stabilne Modena pohybovala medzi dvoma najvyššími futbalovými súťažami v krajine. Nasledujúce tri desaťročia boli v znamení pohybov medzi druhou a treťou ligou. Do Série A sa Modene podarilo vrátiť až v roku 2002, no vydržala tam iba dve sezóny. Od roku 2004 je stabilný účastník Série B.
Športové úspechy.
Serie A
Serie B - 2
Serie C1 - 5
Serie C2 - 1
Švédske národné lakrosové družstvo mužov

Švédske národné lakrosové družstvo mužov je národné družstvo mužov, ktoré reprezentuje Švédsko v medzinárodných lakrosových súťažiach, podujatiach a priateľských zápasoch. Funguje pod záštitou federácie "Sverige Lacrosse". Jeho najvýraznejším úspechom je 9. miesto na majstrovstvách sveta či bronzové umiestnenie na majstrovstvách Európy v rokoch 1997 a 2012. 
Svoj prvý reprezentačný zápas odohralo v roku 1994. O rok neskôr sa predstavilo na prvých majstrovstvách Európy. V roku 2012 bol národným trénerom družstva Rolle Björck. Pod jeho vedením skončilo družstvo na ME 2012 na bronzovej priečke. Medailu získalo Švédsko po 15 rokoch a bola to len jeho druhá medaila z európskych šampionátov. V roku 2016 už viedol družstvo Tobias Kindblom, ktorý dosiahol na nasledujúcom turnaji ME zasa najhoršie umiestnenie Švédska.
Cukrová repa

Cukrová repa (lat. "Beta vulgaris" subsp. "vulgaris" Skupina Altissima; iné slovenské a latinské názvy pozri nižšie) je taxón (obyčajne hodnotený ako Skupina, (kon)varieta či poddruh) z druhu repa obyčajná ("Beta vulgaris"). V minulosti sa občas zaraďoval ako samostatný druh. Je to dvojročná poľnohospodárska plodina, z ktorej sa získava cukor.
Niekedy sa do cukrovej repy zaraďuje aj repa polocukrová.
Názvy.
Slovenské názvy tohto taxónu sú: cukrová repa, repa cukrová, cukrovka, repa obyčajná cukrová, repa obyčajná pravá cukrová, repa obyčajná pravá kŕmna cukrová, zriedkavo biela repa, zastarano "burgundská repa". Slovenské ľudové názvy tohto taxónu sú: cukrová cvikla, cukrová burgyňa, cukrovica, repa cukrovica, bumbur(ic)a, biela burguľa; ďalšie ľudové názvy (napr. burgyňa, runkľa, cvikla) má cukrová repa spoločné s kŕmnou repou - ich zoznam pozri v poznámke v článku repa obyčajná.
Latinské názvy tohto taxónu sú napr.:
Charakteristika.
Pestuje sa jeden rok. Patrí medzi okopaniny. Prevažná časť zbieranej masy (cca 80 %) je ukrytá pod zemou vo forme zásobného koreňa, tzv. buľvy. Listy vyrastajúce z buľvy sa nazývajú chrást. Pri zbere sa pri automatizovanom zbere chrást rozreže a rozmetie do plochy na pôdu. Zozbierané buľvy sú využívané v cukrovarníckom priemysle, na výrobu liehu a v obmedzenom množstve ako krmivo pre hospodárske zvieratá.
Najväčší producenti cukrovej repy:
Žižkovský tunel pre chodcov

Žižkovský tunel, nazývaný tiež Karlínský tunel, je peší a cyklistický tunel pod kopcom Vítkovom v Prahe spájajúci Karlín (Thámovu ulicu) so Žižkovom (ústi do Tachovského námestia), katastrálne spadá celý tunel aj s kopcom na Žižkov. Bol slávnostne otvorený 21. apríla 1951 a dokončený 19. alebo 21. decembra
1953 (toho istého roku ako architektonicky príbuzný Letenský tunel pre automobily). Pôvodne bol Žižkovský tunel určený aj ako protiletecký kryt.
Dĺžka tunelu činí 303 m, šírka 4,4 až 4,8 m, maximálna výška 3,40 m, prevýšenie 28,89 m s priemerným stúpaním 8,1 %. Železničné tunely Nového spojenia od neho delí len 6 metrov horniny.
Tunel mal byť doplnený ešte vetvou pre cestné vozidla (mala v Karlíně ústiť do Šaldovej ulice), ale tá nebola nikdy realizovaná. Existuje domnienka, že jej stavba mohla byť započatá, ale tento predpoklad žiadne dôkazy nepotvrdzujú. 
Tunelom prechádza cyklotrasa A253.
Športové využitie.
Atletický klub SK Jeseniova usporadúva od roku 2008 každoročne v nedeľu v druhej polovici apríla, okolo dátumu výročia otvorenia, Beh tunelom. Prvého ročníka sa zúčastnilo 7 pretekárov, druhého ročníka 46 pretekárov za účasti regionálnej televízie Žižkov TV.
Vítkovský tunel

Vítkovský tunel môže znamenať niekoľko oficiálne nepomenovaných tunelov v pražskom vrchu Vítkov:
Rue Croix-des-Petits-Champs

Rue Croix-des-Petits-Champs je ulica v Paríži. Nachádza sa v 1. obvode.
Ulica začína na Rue Saint-Honoré a končí na Place des Victoires .
Rue du Cygne

Rue du Cygne je ulica v Paríži. Nachádza sa v 1. obvode. Vznikla pravdepodobne v roku 1280. Sídli tu napríklad rodinný "Hotel du Cygne" v budove zo 17. storočia.
Ulica začína na Boulevard de Sébastopol a končí na Rue de Turbigo a "Rue Mondétour".
Chevrolet Corvette C5 Z06

Chevrolet Corvette C5 Z06 je vysokovýkonná verzia športového automobilu Chevrolet Corvette C5, ktorá bola vyrábaná medzi rokmi 2001 až 2004. Bola zavedená automobilkou Chevrolet ako jej najvýkonnejšia vlajková loď.
Výkony.
Továrenský výkon predstavuje 302 kW/410 koní, ktorý Z06 poskytuje zrýchlenie z 0 na 100 km/h za 3,9 sekundy. Časopis Car and Driver vo svojom vydaní z decembra 2002 zverejnil vytvorené výsledky 1/4 jazdy prejdenú za čas 12,4 sekundy (C5 Z06 302 kW/410 koní) a 12,7 sekundy (C5 Z06 287 kW/390 koní).
"(Zdroje:")
Prevodovka.
Z06 používa špeciálne skonštruovanú 6-rýchlostnú manuálnu prevodovku M12. Kým zvonku sa podobá základnej manuálnej prevodovke MM6, prevodovka M12 je unikátom a montovala sa len do modelu Z06 a nebola dostupná pre ostatné Corvetty. M12 má prudšie radenie pre zvýšenie nárastu krútiaceho momentu pre väčšinu rýchlostí vpred. Prevodovka takisto disponuje snímačom teploty prevodovky.
Porovnania prevodovkých pomerov MM6 (základný model pre C5) vs. M12 (Z06):
Disky kolies.
Unikátnymi pre Z06 sú aj disky kolies, ktoré sú aj s pneumatikami širšie pre zvýšenie priľnavosti.
Porovnanie veľkosti diskov kolies
Kopanice (región)

Kopanice alebo Myjavské kopanice sú región na západe Slovenska medzi Malými Karpatmi a Bielymi Karpatmi, na Myjavskej pahorkatine. Hlavnými centrami sú mestá Myjava, Stará Turá a Brezová pod Bradlom. Kopanice sú predovšetkým známe najmä svojimi tradíciami, folkórom, históriou a prírodou.
Downhill

Downhill alebo zjazd je časová disciplína v horskej cyklistike zaraďovaná medzi extrémne športy. Downhill sa koná na tratiach so stálym klesaním. Ako názov napovedá, downhill sa koná na strmých svahoch, ktoré ponúkajú vysokú rýchlosť a takisto množstvo skokov a prekážok. Trať je stanovená po každej strane páskami a väčšina z nich sa dá prejsť za dve až päť minút. V súčasnosti sa tieto preteky neodohrávajú len v lesoch a prírodnom teréne, ale usporadúvajú sa aj mestské podujatia, ktoré sa vyznačujú zjazdmi zo schodísk, či skokmi ponad umelo vytvorené rampy. Najznámejšie takéto preteky sa každoročne usporadúvajú v Chile pod názvom Valparaíso Cerro Abajo. Mestský downhill sa niekoľkokrát organizoval aj u nás pod názvom Bratislava City Downhill.
Downhillové bicykle a výbava.
Moderné downhillové bicykle majú hmotnosť obvykle od 14 do 19 kg a zvyčajne sú plne odpružené. Geometria rámov je viac sklonená ako rámy ostatných horských bicyklov, pričom zmena sa týka hlavne hlavového uhla, ktorý je menší ako 65°. Od roku 2006 je norma pre zdvih pruženia 200-203 mm, ale v súčasnej dobe sa začali na downhill používať aj freeridové bicykle, ktoré môžu mať zdvih 180 mm. Kotúče hydraulických kotúčových bŕzd majú najčastejšie priemer 203 až 205 mm, aktuálne sa však začína produkcia takzvaných "oversize" kotúčov s priemerom 220 mm a existuje tiež prototyp Galfer's 246 mm. Pri bicykloch tohto typu sa používajú širšie riadidlá, ktorých dĺžka dosahuje 800 mm a zaisťujú lepšiu stabilitu v náročnom teréne. Downhillové bicykle sú väčšinou nižšie a majú voľnejšie hlavové uhly ako freeridové bicykle, takže bicykel je stabilnejší pri vysokých rýchlostiach a v zákrutách. Freeridové bicykle majú strmšiu geometriu a vyššiu dolnú podperu, čo je lepšie pre balansovanie a manévrovateľnosť. Freeridové bicykle niekedy používajú jednokorunkové vidlice, ktoré majú kratší zdvih a sú tiež ľahšie ako dvojkorunkové, často využívané downhillovými pretekármi. Dvojkorunkové vidlice majú zdvih zvyčajne okolo 200 mm, pričom jednokorunkové približne 180 mm.
Jaroslav Slávik (producent)

Jaroslav Slávik alebo Jaro Slávik (* 9. júl 1974, Bratislava) je slovenský hudobný producent, scenárista.
V posledných rokoch je známy ako porotca v relácii "Česko Slovensko má talent" vysielanej televíznymi stanicami Prima family a TV JOJ. Funkciu porotcu zastáva od začiatku súťaže v roku 2010 na odporučenie režiséra Jeffa Minaříka. Je jediným porotcom, ktorý je v súťaži od začiatku.
V roku 1996 sa stal najmladším výkonným riaditeľom gramofónovej spoločnosti EMI na Slovensku.
V júni 2012 vzbudila mediálny rozruch skutočnosť, že vo veku 18 rokov nakrútil dva pornografické filmy s gay tematikou.
Singapore Airlines

Singapore Airlines Limited je národná letecká spoločnosť Singapuru, ktorá operuje medzinárodné aj vnútroštátne lety.
Je jednou z najväčších ázijských leteckých spoločností. Singapore airlines sa stala prvým prevádzkovateľom airbusu a 380.
Flotila.
Flotila spoločnosti Singapore Airlines (stav z augusta 2012):
České národné lakrosové družstvo mužov

České národné lakrosové družstvo mužov je národné družstvo mužov, ktoré reprezentuje Česko v medzinárodných lakrosových súťažiach, podujatiach a priateľských zápasoch. Funguje pod záštitou únie "Česká lakrosová unie". Jeho najvýraznejším úspechom je 9. miesto na majstrovstvách sveta či 3-násobné strieborné umiestnenie na majstrovstvách Európy. V roku 2016 ho ako hlavný tréner viedol Američan Bill Kaden.
História.
Svoje prvé reprezentačné zápasy odohralo v roku 1994, na neoficiálnom turnaji "First Division" Majstrovstiev sveta 1994 v Manchestri. O rok neskôr sa predstavilo na prvých majstrovstvách Európy, na ktorých sa zúčastňuje pravidelne. V roku 2012 viedol družstvo ako hlavný tréner Jan Barák. Pod jeho vedením dosiahlo družstvo na ME 2012 najhorší výsledok v histórii českého lakrosu na európskych šampionátoch.
Ikarios (Atény)

Ikarios alebo Íkarios (starogr. "Ἰκάριος" – "Ikarios", ) je v gréckej mytológii aténsky roľník, prvý pestovateľ viniča. 
Ikarios bol podľa starých gréckých bájí aténsky roľník, ktorý dostal od boha vína Dionýza prvý krík vinnej révy, tiež poučenie ako ju pestovať a vyrábať z nej víno. Od boha Dionýza to bol dar za to, že ho ako neznámeho pútnika ochotne pohostil.
Ikarios sa v pestovaní viniča a v jeho spracovávaní stal v Aténach majstrom. Preslávil sa však nielen v rodnom meste, ale i v mnohých blízkych i ďalekých krajinách. Je preto iróniou osudu, že sa stal úplne prvou obeťou opilstva. Raz sa stalo, že ponúkol džbánok vína pastierom a tí víno z neznalosti popíjali v nerozumnej miere, až sa celkom opili. Pretože im bolo zle, domnievali sa, že ich Ikarios chcel otráviť, nečakali na žiadne vysvetlenie a zabili ho.
Jeho dcéra Érigoné si následne zo žiaľu vzala život. Boh Dionýzos ich potom oboch aj s ich sukou Mairou vzal na nebesá (podľa inej verzie Zeus) a premenil ich na súhvezdia, ktoré sa dnes nazývajú "Panna" a "Veľký pes".
Fínske národné lakrosové družstvo mužov

Fínske národné lakrosové družstvo mužov je národné družstvo mužov, ktoré reprezentuje Fínsko v medzinárodných lakrosových súťažiach, podujatiach a priateľských zápasoch. Funguje pod záštitou "Suomen Lacrosseliitto Ry". Jeho najväčším úspechom je zisk bronzovej medaily na majstrovstvách Európy v roku 2016 v Maďarsku. Na majstrovstvách sveta sa prvýkrát predstavilo v roku 2006, kde obsadilo aj svoje najlepšie umiestnenie9. miesto. 
Svoj prvý súťažný zápas odohralo Fínsko v roku 2003 na ME nováčikov v Salzburgu, ktoré aj vyhralo. V roku 2016 viedol národný tím ako hlavný tréner Grif Barhight.
Ikarios (Sparta)

Ikarios alebo Íkarios (starogr. "Ἰκάριος" – "Ikarios", ) je v gréckej mytológii syn spartského kráľa Periéra (iné verzie uvádzajú messénskeho kráľa Periéra alebo spartského kráľa Oibala) a jeho manželky Gorgofony. 
Ikarios syn spartského kráľa Periéra bol po spore o vládu v Sparte aj so svojím bratom Tyndareom z krajiny vyhnaný. Ikarios sa následne stal kráľom v Akarnanii. Oženil sa s najádou Periboiou a mali spolu piatich synov, Thoanta, Damasippa, Imeusima, Aléta, Perilaa a dcéru Penelopu, ktorá sa vydala za Laertovho syna Odyssea. Odyseus dostal od rodičov Penelopy Ithaku s priľahlými ostrovmi a stal sa tam kráľom.
Damasippos

Damasippos (starogr. "Δαμάσιππος" – "Damasippos", ) môže byť:
Perilaos

Perilaos alebo Perileos (starogr. "Περίλαος, Περίλεος" – "Perilaos, Perileos") môže byť:
Reggina Calcio

Reggina Calcio alebo len Reggina je futbalový klub z talianskeho mesta Reggio Calabria. Hráva druhú najvyššiu taliansku futbalovú súťaž Sériu B. 
História.
Klub bol založený v roku 1914 ako Unione Sportiva Reggio Calabria. Svoje meno však zmenil viackrát, až sa jeho názov v roku 1986 ustálil na súčasnom pomenovaní. Spočiatku hrala Reggina nižšie súťaže. V roku 1938 postúpila do Série C. Nasledujúce sezóny však boli v znamení postupov a zostupov do tejto ligy. Až v sezóne 1964/65 zaznamenala Reggina prvý výraznejší úspech, keď sa jej podarilo postúpiť do Série B. Tam vydržala až do roku 1974, kedy vypadla. Do druhej ligy sa na krátko vrátila v roku 1988. Trvalejšie sa medzi talianskou elitou usadila po sezóne 1994/95, keď postúpila opäť do Série B. V roku 1999 postúpila dokonca do Série A, kde vydržala až do roku 2009. Od tohto roka hráva stabilne druhú najvyššiu súťaž.
Športové úspechy.
Serie C / Serie C1 - 2
Externé odkazy.
Oficiálna webová stránka
US Sassuolo Calcio

Unione Sportiva Sassuolo Calcio skrátene US Sassuolo Calcio alebo len Sassuolo je futbalový klub z talianskeho 40-tisícového mesta Sassuolo. Klub hráva od sezóny 2013/2014 prvú taliansku futbalovú ligu Sériu A. Svoje domáce zápasy hraje na štadióne Mapei Stadium - Città del Tricolore, ktorý sa nachádza v 30 kilometrov vzdialenom meste Regio Emilia, v regióne Emilia-Romagna.
História.
Klub síce vznikol už v roku 1922, no na prvý úspech čakal až do roku 1968, kedy sa mu podarilo postúpiť do piatej ligy. V roku 1984 postúpil do štvrtej ligy. O 12 rokov neskôr postúpil klub do tretej ligy, kde si po dvoch sezónach vybojoval postup do Série B. V sezóne 2011/12 sa mu dokonca podarilo skončiť na treťom mieste, keď ho od prvej priečky delili iba 3 body.
Športové úspechy.
Serie C1
Externé odkazy.
Oficiálna webová stránka
KHL 2010/2011

Sezóna KHL 2010/2011 bola tretím ročníkom KHL. Sezóna sa začala 10. septembra 2010. Obhajcom titulu bol Ak Bars Kazaň. Víťazom sa stal tím Salavat Julajev Ufa.
Základná časť.
Finále o Gagarinov pohár.
Salavat Julajev Ufa - Atlant Mytišči 4:1 na zápasy (2:1 pp, 3:1, 2:3, 4:0, 3:2)
AS Cittadella

Associazione Sportiva Cittadella alebo len Cittadella je futbalový klub z talianskeho mesta Cittadella. Hráva druhú najvyššiu taliansku futbalovú súťaž Sériu B. 
História.
Cittadella je pomerne nový klub. Vznikol až v roku 1973. Prvé roky svojej existencie strávila Cittadella v regionálnych súťažiach. Do Serie C2, teda štvrtej ligy, postúpil klub v roku 1989. O deväť rokov postúpila do Serie C1. V roku 2000 už Cittadella hrala Sériu B. Vydržala tam však iba dve sezóny. Do druhej ligy sa vrátila v roku 2008.
Externé odkazy.
Oficiálna webová stránka
Holandské národné lakrosové družstvo mužov

Holandské národné lakrosové družstvo mužov je národné družstvo mužov, ktoré reprezentuje Holandsko v medzinárodných lakrosových súťažiach, podujatiach a priateľských zápasoch. Funguje pod záštitou "Nederlandse Lacrosse Bond". Jeho najvýraznejším úspechom je 8. miesto na majstrovstvách sveta či strieborné umiestnenie na majstrovstvách Európy v roku 2008. V roku 2016 viedol družstvo ako hlavný tréner Tom Thayer.
Svoj prvý súťažný zápas odohralo Holandsko v roku 2004 na 7. ME v Prahe. V roku 2012 viedol družstvo ako hlavný tréner Michael O'Neill. Na európsky šampionát v roku 2012, ktorý sa hral v Holandsku, bolo vybraných 23 hráčov z 5 holandských klubov. Najviac, po 5, ich bolo z klubov Amsterdam Lions a Delft Barons. Holandsko sa na ME 2012 umiestnilo tesne za medailovými priečkami.
Dánske národné lakrosové družstvo mužov

Dánske národné lakrosové družstvo mužov je národné družstvo mužov, ktoré reprezentuje Dánsko v medzinárodných lakrosových súťažiach, podujatiach a priateľských zápasoch. Funguje pod záštitou "Dansk Lacrosse Forbund". Jeho najlepším umiestnením je 16. miesto na majstrovstvách sveta či 10. miesto na majstrovstvách Európy. 
Svoj prvý súťažný zápas odohralo Holandsko v roku 2004 na 7. ME v Prahe. V roku 2016 viedol družstvo ako hlavný tréner Novozélanďan Nick Ravenhall.
Jaroslav Slávik

Jaroslav Slávik môže byť:
Diaspora (sociálna sieť)

Diaspora (označovaná "DIASPORA*") je nezisková, používateľmi vlastnená distribuovaná sociálna sieť, ktorá je založená na slobodnom softvéri. V marci 2012 bolo odhadovaných okolo 375 000 používateľských účtov. Projekt bol založený v roku 2010 štyrmi študentami New York University. Diaspora pozostáva zo skupín nezávislých serverov, ktoré medzi sebou spolupracujú a tak vytvárajú sieť.
Technológia.
Sociálna sieť Diaspora je zložená zo siete serverov nazývaných "pody", tie vlastnia rôzni jednotlivci alebo organizácie. Na každom z týchto podov je nainštalovaná vlastná kópia Diaspory. Používateľ si môže podľa vlastného uváženia vytvoriť účet na ktoromkoľvek pode a komunikovať s používateľmi na všetkých ostatných podoch. Tento princíp zaručuje, že sieť nie je hostovaná na jednom mieste a že používateľské dáta nevlastní jedna organizácia. Systém je navrhnutý tak, že používateľ si môže kedykoľvek stiahnuť všetky svoje dáta a presunúť ich inam. Diaspora uplatňuje politiku, ktorá dovoľuje používateľom používať pseudonymy, na rozdiel od jej konkurenta Facebooku, ktorý to neumožňuje.
FC Crotone

Football Club Crotone alebo len Crotone je futbalový klub z talianskeho mesta Crotone. Hráva druhú najvyššiu taliansku futbalovú súťaž Sériu B. 
História.
Klub bol založený v roku 1923 pod menom Milone Crotone. Po vojne sa klub premenoval na Unione Sportiva Crotone. Až do konca 50-tych rokov hralo Crotone nižšie súťaže. V roku 1979 musel klub vyhlásiť bankrot. Vznikol tak Associazione Sportiva Crotone, ktorý pokračoval na mieste pôvodného klubu. V priebehu 80-tych rokov zmenil klub názov na Kroton Calcio. Nasledoval druhý bankrot a názov bol zmenený na ten súčasný. Od začiatku 60-tych do konca 90-tych rokov sa Crotone pohybovalo v rámci tretej a štvrtej ligy. Od roku 2000 hrá Crotone zväčša Sériu B.
Športové úspechy.
Serie C1
Súčasná zostava.
 
 
 
 
Externé odkazy.
Oficiálna webová stránka
US Grosseto FC

Unione Sportiva Grosseto Football Club alebo len Grosseto je futbalový klub z talianskeho mesta Grosseto. Hráva druhú najvyššiu taliansku futbalovú súťaž Sériu B. 
História.
Klub vznikol v roku 1912 ako Football Club Grosseto. Už o rok neskôr bol prijatý do Talianskej futbalovej federácie. Od roku 1936 hralo Grosseto Série C. Až do roku 2007 sa Grosseto pohybovalo od Série D po Sériu C1. Sezóna 2006/07 bola prvou v Sérii B, ktorú hrá Grosseto aj v súčasnosti.
Športové úspechy.
Serie C1
Serie C2
Serie D
Súčasná zostava.
 
 
 
Externé odkazy.
Oficiálna webová stránka
Can't Get You Out of My Head

„Cant Get You Out of My Head“ je pieseň austrálskej popovej speváčky Kylie Minogue, ktorá bola vydaná na ôsmom štúdiovom albume "Fever". Pieseň vyšla ako prvý singel albumu 8. septembra 2001. Jej autormi a producentmi sú Cathy Dennis a Rob Davis.
Talianske národné lakrosové družstvo mužov

Talianske národné lakrosové družstvo mužov je národné družstvo mužov, ktoré reprezentuje Taliansko v medzinárodných lakrosových súťažiach, podujatiach a priateľských zápasoch. Funguje pod záštitou "Federazione Italiana Giuoco Lacrosse" (FIGL). Jeho najlepším umiestnením je 10. miesto na majstrovstvách sveta či 11. miesto na majstrovstvách Európy. 
História.
Svoj prvý súťažný zápas odohralo družstvo v roku 2003 na ME nováčikov v Salzburgu, kde skončilo na 3. mieste. Na ME 2004, tak isto ako aj na MS 2006, tvorili družstvo Talianska hráči, ktorý sa nenarodili v Taliansku, a keď ešte ani neexistoval taliansky národný lakrosový orgán (FIGL vznikla až v roku 2007). Až na ME 2008 priviezlo Taliansko tím, ktorý sa prvýkrát skladal z hráčov z domácich klubov. Taliansko však na nich skončilo na poslednom18. mieste. V roku 2016 viedol družstvo ako hlavný tréner Hoeckelman Nate.
Piaristický kostol (Kluž)

Piaristický kostol v rumunskom meste Kluž je rímskokatolícky kostol postavený v rokoch 1718 až 1724.
Dejiny.
Ide o prvý rímskokatolícky kostol postavený na území Sedmohradska po období reformácie. Počas reformácie sa veľká časť maďarského a nemeckého obyvateľstva priklonila k protestantizmu (luteráni, kalvíni, unitári). Po príchode jezuitov sa časť protestantského obyvateľstva vrátila do rímskokatolíckej cirkvi. Kostol bol pôvodne postavený v rokoch 1718 až 1724 ako jezuitský kostol, ale po zrušení Spoločnosti Ježišovej pápežom v roku 1773 ho cisárovná Mária Terézia venovala piaristom.
12. augusta 1956 sa pred kostolom uskutočnila veľká manifestácia príslušníkov gréckokatolíckej cirkvi, ktorú v roku 1949 zrušil komunistický režim. Väčšina z aktérov manifestácie sa neskôr ocitla v komunistických väzniciach.
Architektúra.
Piaristický kostol nesie typické znaky barokového architektonického štýlu 18. storočia. Chrám zdobia dve monumentálne veže vysoké 24 metrov. Dĺžka chrámu dosahuje 45 metrov. Interiér chrámu je bohato vyzdobený. Hlavný oltár zdobí obraz Najsvätejšej Trojice, ktorej je chrám aj zasvätený. V chráme sa nachádzajú sochy sv. Ignáca z Loyoly a sv. Františka Xavérskeho, ako aj množstvo iných sôch a obrazov.
Perilaos (syn Ikaria)

Perilaos alebo Perileos (starogr. "Περίλαος, Περίλεος" – "Perilaos, Perileos") syn Ikaria zo Sparty a najády Periboie. 
Perilaos syn Ikaria mal štyroch bratov, Thoanta, Damasippa, Imeusima, Aléta a sestru Penelopu, ktorá sa vydala za Laertovho syna Odysea. Odyseus dostal od rodičov Penelopy Ithaku s priľahlými ostrovmi a stal sa tam kráľom. 
Podľa Pausania Perilaos obvinil pred súdom Oresta, že zavraždil vlastnú matku Klytaimnéstru, ktorá bola jeho sesternicou.
Jorgos Karagunis

Jorgos Karagunis (gr. ; * 6. marec 1977, Pyrgos, Grécko) je grécky futbalista a reprezentant, momentálne hrajúci za grécky futbalový klub Panathinaikos Atény. Zúčastnil sa Majstrovstiev Európy 2004 a 2008, 2012 a Majstrovstiev sveta 2010.
Kariéra.
S futbalom začínal v drese Panathinaikosu, odkiaľ v roku 1996 prestúpil do Apollonu Smyrnis. O dva roky neskôr sa vrátil naspäť do Panathinaikosu, kde odohral 5 sezón. V lete 2003 prestúpil do Interu Miláno, kde pôsobil do roku 2005. Vtedy prestúpil do portugalskej Benfici. Po dvoch rokoch pôsobenia sa rozhodol vrátiť späť do Grécka, do Panathinaikosu, kde hrá až doteraz.
Reprezentácia.
Za grécku futbalovú reprezentáciu hrá od roku 1998, pričom prvý celý zápas odohral proti Salvádoru v roku 1999. Za reprezentáciu odohral doposiaľ 120 stretnutí, čím vyrovnal rekord Theodora Zagorakisa.
SS Juve Stabia

Società Sportiva Juve Stabia alebo len Juve Stabia je futbalový klub z talianskeho mesta Castellammare di Stabia. Hráva druhú najvyššiu taliansku futbalovú súťaž Sériu B. 
História.
Začiatky futbalového klubu siahajú do roku 1907, keď bol založený Stabia Sporting Club. Tento klub si v roku 1930 zmenil meno, no o tri roky neskôr musel vyhlásiť bankrot. Ešte v tom istom roku sa podarilo založiť AC Stabia. V sezóne 1951/52 ešte klub stihol hrať v Sérii B, no v roku 1953 musel opäť vyhlásiť bankrot. Na tradíciu zbankrotovaného tímu nadviazal druhý mestský klub Società Sportiva Juventus Stabia. Bankrot však musel vyhlásiť aj on v roku 2001. V lete 2002 bol tak sformovaný súčasný klub. V sezóne 2010/11 tím postúpil po 59 rokoch do Série B.
Športové úspechy.
Serie C - 1
Súčasná zostava.
 
 
 
Externé odkazy.
Oficiálna webová stránka
Calcio Padova

Calcio Padova alebo len Padova je futbalový klub z talianskeho mesta Padova. Hráva tretio najvyššiu taliansku futbalovú súťaž Serie C. 
História.
Klub bol založený v roku 1910 ako Associazione Calcio Padova. Už o päť rokov hrala Padova najvyššiu futbalovú súťaž v krajine. Okrem dvoch sezón v tretej najvyššej súťaži hrala Padova až do roku 1969 prvú alebo druhú ligu. Potom nasledovali skoro dve dekády, v ktorých sa Padova pohybovala medzi treťou a štvrtou ligou. 90-te roky boli opäť z pohľadu klubu celkom úspešné, keďže ich strávil v Sérii B. Dve sezóny dokonca odohrala Padova aj v Sérii A. V roku 1998 však nastal opäť pád, keď Padova zostúpila v priebehu dvoch po sebe nasledujúcich sezón až do štvrtej ligy. V sezóne 2008/09 sa ale opäť podarilo klubu postúpiť do Série B, kde hrá aj v súčasnosti.
Športové úspechy.
Serie A
Serie B - 1
Serie C - 2
Spezia Calcio

Spezia Calcio alebo len Spezia je futbalový klub z talianskeho mesta La Spezia. V sezóne 2012/13 hralo druhú najvyššiu taliansku futbalovú súťaž Sériu B. 
História.
Klub vznikol v roku 1906 ako Sport Club Spezia. Po svojom založení hrával klub v nižších súťažiach. V roku 1920 však už hral v rámci najvyššej súťaže v krajine. Po reorganizácii talianskych ligových súťaží sa Spezia stala druholigovým tímom, kde až na pár sezón stabilne pôsobil do roku 1943.
Titul z roku 1944.
V roku 1944 zaznamenala Spezia svoj najväčší úspech. Z dôvodu vojny bola najvyššia súťaž rozdelená na regionálne časti. Spezia vyhrala svoju regionálnu skupinu a kvalifikovala sa do semifinále. Semifinálové kolo vyhrala a mohla hrať play-off proti Bologni. Kvôli vyčíňaniu fanúšikov Bologne vyhrala Spezia prvý zápas kontumačne. Druhý zápas sa nakoniec ani neodohral z dôvodu protestu Bologne. Finálový turnaj sa odohral v Miláne. Súpermi Spezie boli Venezia a Torino. Zápas s Veneziou sa skončil remízou, no Spezia zaznamenala veľký úspech, keď porazila najlepší tím v histórii Torino FC nazývaný "Il Grande Torino". Spezia tak bola vyhlásená majstrom Talianska. Talianska liga z roku 1944 však nebola uznaná Talianskou futbalovou federáciou za legitímnu z dôvodu redukovania a zmien v súťaži z dôvodu vojny. Formálne však Federácia v roku 2002 Speziu ocenila majstrovským titulom z roku 1944, no toto ocenenie nie je brané ako oficiálne "scudetto", no iba ako dekorácia.
Ďalšie roky a súčasnosť.
Po vojne už Spezia hrala opäť Sériu B. Nasledovala kríza 50-tych rokov a klub zostúpil o niekoľko súťaží. Nakoniec sa mu podarilo stabilnejšie usadiť v tretej najvyššej súťaži. Túto dokázal vyhrať v roku 2006, keď na dve sezóny hral zasa Sériu B. Nasledoval však bankrot a zániku tímu sa podarilo zabrániť až jeho znovuzaložením v roku 2008 pod menom ASD Spezia Calcio 2008. Od roku 2010 hrala Spezia opäť tretiu najvyššiu súťaž, ktorú sa jej podarilo vyhrať v sezóne 2011/12. Tým pádom bude od roku 2012 hrávať Sériu B.
Športové úspechy.
Serie A
Tretia liga - 2
Externé odkazy.
Oficiálna webová stránka
Ternana Calcio

Ternana Calcio alebo len Ternana je futbalový klub z talianskeho mesta Terni. V sezóne 2012/13 bude hrávať druhú najvyššiu taliansku futbalovú súťaž Sériu B. 
História.
V roku 1925 vznikol klub Terni FBC ako výsledok spojenia klubov "Terni Football Club" a "Unione Sportiva Ternana". Druhú najvyššiu súťaž v krajine hral klub už v roku 1927. Nasledovali finančné problémy a ústup z pozícií. Do tretej ligy sa Ternane podarilo dostať v roku 1938. V roku 1946 si už pod menom Società Sportiva Ternana vybojoval klub postup späť do Série B. Vydržal tam však iba dve sezóny, po ktorých nasledoval opätovný pád do nižších súťaží. Do Série C sa klub vrátil v roku 1964. Už o 4 roky neskôr hrala Ternana Sériu B. Následne bolo zmenené meno klubu na Associazione Calcio Ternana SpA. Veľký úspech zaznamenala Ternana v sezónach 1972-73 a 1974-75, keď si zahrala Sériu A. Obdobie až do konca 90-tych rokov bolo v znamení pohybov v nižších ligách. V roku 1992 sa dostala Ternana do finančných problémov a musela vyhlásiť bankrot. Následne bola v roku 1993 obnovená pod terajším názvom. Až v roku 1998 sa klubu podarilo trvalejšie udržať v Sérii B. Od roku 2006 však opäť hrala iba tretiu ligu. Túto v sezóne 2011/12 vyhrala a od sezóny 2012/13 je opäť v druhej najvyššej súťaži.
Športové úspechy.
Serie B - 1
Tretia liga - 3
Externé odkazy.
Oficiálna webová stránka
Revolver Revue

Revolver Revue je český štvrťročne vydávaný kultúrny časopis založený v roku 1985 pod názvom "Jednou nohou". Od roku 1986 vychádza pod súčasným názvom. Pod značkou časopisu ako "Edice Revolver Revue" vychádzajú od roku 1988 aj knihy.
Časopis založili príslušníci mladej generácie undergroundu Viktor Karlík, Jáchym Topol a Ivan Lamper v jednom z centier disentu 80. rokov 20. storočia, v byte Němcových v Ječné ulici v Prahe. Do časopisu prispievali aj Václav Havel, Zbyněk Hejda, Vít Kremlička, Alexandr Vondra, Petr Placák, J. H. Krchovský. 
V 80. rokoch sa časopis distribuoval ilegálne. Od roku 1995 (desať rokov) vychádzala v časopise Kritická příloha.
Pre časopis je typická veľmi kvalitná grafická úprava (i v jeho počiatkoch, zvlášť v porovnaní so samizdatom) a tvrdá a neúprosná kritika umeleckých diel, vrátane diel autorov z kruhov blízkych redakcii. V poslednom čase sa "Revolver Revue" zameriava na monotematické bloky, podobne ako "Labyrint revue".
V súčasnosti časopis vydáva "Společnost pro Revolver Revue", redakciu tvoria Terezie Pokorná (šéfredaktorka), Viktor Karlík a Marek Vajchr.
Chlorid kademnatý

Chlorid kademnatý (CdCl2) je anorganická zlúčenina chlóru a kadmia. Za bežných podmienok ide o bielu hygroskopickú kryštalickú látku, veľmi dobre rozpustnú vo vode a mierne rozpustnú v etanole. Hoci sa považuje za iónovú zlúčeninu, jeho väzby majú výrazne kovalentný charakter. Kryštálová štruktúra chloridu kademnatého, zložená z dvojrozmerných vrstiev iónov, je referenčná pre popis iných kryštálových štruktúr. Chlorid kademnatý sa vyskytuje aj vo forme dihydrátu (CdCl2 • 2 H2O) a hemipentahydrátu (CdCl2 • 5½ H2O).
Štruktúra.
Chlorid kademnatý tvorí kryštály s romboedrálnou symetriou. Veľmi podobnú kryštálovú štruktúru má i jodid kademnatý. Jednotlivé vrstvy v týchto dvoch štruktúrach sú identické, ale v chloride kademnatom sú chloridové ióny rozmiestnené v tesne usporiadanej kubickej mriežke (CCP), zatiaľ čo jodid kademnatý je usporiadaný v tesnej šestorečnej mriežke (HCP).
Chemické vlastnosti.
Chlorid kademnatý sa dobre rozpúšťa vo vode a ďalších polárnych rozpúšťadlách. Vo vode je vysoká rozpustnosť daná čiastočne tvorbou komplexných iónov, napríklad [CdCl4]2-. Vďaka tomuto správaniu je chlorid kademnatý slabou Lewisovu kyselinou.
Pomocou veľkých katiónov možno izolovať trojuholníkový bipyramidálny ión [CdCl5]3-.
Príprava.
Bezvodý chlorid kademnatý sa môže pripraviť pôsobením bezvodého chlóru alebo chlorovodíka na zahriate kovové kadmium:
Pomocou kyseliny chlorovodíkovej možno získať hydratovaný chlorid kademnatý, a to z kadmia alebo oxidu či uhličitanu kademnatého.
Použitie.
Chlorid kademnatý možno využiť na prípravu sulfidu kademnatého, používaného ako kadmiová žlť, čo je ostro žltý stabilný anorganický pigment:
V laboratóriu sa bezvodý chlorid kademnatý používa na prípravu organokademnatých zlúčenín typu R2Cd, kde R je aryl alebo primárny alkyl. Predtým sa takto syntetizovali ketóny z acylchloridov:
Takáto regenerácia bola väčšinou vytlačená organickými zlúčeninami medi, ktoré sú oveľa menej toxické.
Chlorid kademnatý sa používa aj pri fotokopírovaní, farbení a galvanickom pokovovaní.
Toxicita.
Chlorid kademnatý je veľmi toxický, karcinogénny, mutagénny a teratogénny. IARC ho radí do skupiny 1, teda „preukázaný karcinogén pre človeka“.
Simon Newcomb

Simon Newcomb (* 12. marec 1835, Wallace, Nové Škótsko, Kanada – † 11. júl 1909, Washington D.C., USA) bol kanadský astronóm a matematik, žijúci v USA. 
Životopis.
Simon Newcomb sa ako 19-ročný presťahoval do USA a autodidaktickou formou si osvojil znalosti vyššej matematiky a astronómie. V roku 1858 urobil skúšku na Lawrence Scientific School na Harvardovej univerzite. V roku 1861 sa stal astronómom a profesorom na observatóriu námorníctva vo Washington D.C., kde sa zaoberal pohybom planét a orientáciou podľa nich. Je po ňom pomenovaný mesačný kráter Newcomb a kráter na Marse Newcomb. V roku 1881 prvýkrát sformuloval Benfordov zákon.
Pravoslávna patriarchálna katedrála (Bukurešť)

Pravoslávna patriarchálna katedrála v rumunskom hlavnom meste Bukurešť je hlavným katedrálnym chrámom Rumunskej pravoslávnej cirkvi. Nachádza sa neďaleko paláca patriarchov Rumunskej pravoslávnej cirkvi.
Dejiny.
Katedrála bola postavená v rokoch 1654 až 1658 počas panovania Konštantína I. Serbana Basaraba. Sú v nej uložené relikvie sv. Demetera, patróna Bukurešti. Patrónmi chrámu sú cisár svätý Konštantín a jeho matka svätá Helena.
Emgeton

Emgeton môže byť:
Emgeton (obchodná značka)

Emgeton je obchodná značka, ktorú v súčasnosti vlastní spoločnosť Bell Technology so sídlom v Česku. Spoločnosť predáva výrobky ako mobilné telefóny, MP3 prehrávače a ďalšiu spotrebnú elektroniku. Bell Technology si výrobky značky Emgeton necháva vyrábať u ázijských výrobcov, pričom predáva výrobky aj pod inými značkami.
Spoločnosť Bell Technology si nechala zaregistrovať aj ochrannú známku Flexaret (v minulosti známu ako značku úspešných fotoaparátov), ktorou označuje mobilné telefóny Emgeton s fotoaparátom.
Andrea Járová

Andrea Járová (* 13. marec 1984, Bratislava) je slovenská modelka a playmate. Meria 171 cm a jej miery sú 89 – 60 – 91.
Vyštudovala hotelovú akadémiu. Momentálne (2012) študuje na právnickej fakulte na Paneurópskej vysokej škole.
S modelingovou kariérou začala v päťnástich rokoch. V roku 2002 získala na Miss Globe v Istanbule ocenenie Miss Photogenic. V roku 2008 sa zúčastnila Miss Universe SR. Získala dve oceneniaMiss Média a Miss Global Profit Technologies. V novembri 2009 sa objavila na titulnej fotke slovenskej verzie mesačníka Playboy. Na základe tejto fotky a následného diváckeho hlasovania získala 29. apríla 2010 titul slovenská playmate roka 2009. Po Eve Cifrovej, ktorá vyhrala za rok 2007 a Alexandre Kotvanovej (2008) sa teda stala treťou slovenskou playmate. Následne v máji 2010 bola uverejnená na titulnej stránke slovenskej edície Playboyu ako slovenská playmate roka 2009. V novembri 2010 bola uverejnená na titulnej stránke americkej a srbskej edície Playboyu. V januári 2011 fotila pre venezuelskú edíciu Playboyu. V septembri 2011 vyhrala reality show Farma.
Vo Voľbách do Národnej rady Slovenskej republiky v roku 2012 kandidovala za stranu PRÁVO A SPRAVODLIVOSŤ zo 69. miesta. Skončila na 16. mieste s počtom hlasov 214, čo tvorilo približne 2,02% hlasov politickej strany.
V máji 2012 si zahrala vo filme Tak fajn!.
Damasippos (mytológia)

Damasippos ("Damasippos", ) je v gréckej mytológii syn Ikaria zo Sparty a najády Periboie. 
Damasippos syn Ikaria mal štyroch bratov, Thoanta, Imeusima, Aléta, Perilaa a sestru Penelopu, ktorá sa vydala za Laertovho syna Odyssea. Odyseus dostal do vena od rodičov Penelopy Ithaku s priľahlými ostrovmi, kde potom vládol.
PCX

PCX (z angl. PC Paintbrush File Format) je formát grafických súborov, jeden z prvých širšie používaných grafických formátov pre DOS. Neskôr bol nahradený novšími a lepšími formátmi ako GIF, JPEG a PNG. Súborový formát vyvinula dnes už zaniknutá firma ZSoft pre ukladanie rastrovej grafiky. 
Pri maximálnom rozlíšení 65000 x 65000 pixelov umožňuje ukladať obrázky s farebnou hĺbkou 1, 4, 8 a 24 bitov. Súbory PCX môžu ukladať palety s 2, 4, 16 a 256 farbami, avšak neskôr boli upravené aby vedeli zachovávať aj skutočné (24-bitové) farby obrázkov. Formát bol pôvodne pre aplikáciu PC Paintbrush, avšak postupne sa aj napriek nedostatku otvorenosti dokumentácie rozšírila jeho podpora aj pre iné programy. Firma Microsoft vlastní OEM licenciu na použitie tohto formátu.
V súčasnosti sa od používania tohto vo svojej dobe veľmi rozšíreného formátu upúšťa, jeden z dôvodov je málo účinná kompresia obrazových dát.
Prótesilaos

Prótesilaos alebo Prótesiláos (starogr. "Πρωτεσίλαος" – "Prótesilaos", ) je v gréckej mytológii syn fylackého kráľa Ifikla, prvý padlý v trójskej vojne. 
Prótesilaos syn Ifikla o dobytie svojej bojovej slávy usiloval v čele flotily štyridsiatich vojnových lodí, ktoré pred Tróju priviedol spolu so svojim bratom Podarkom. Prótesilaos vedel o veštbe, že kto sa prvý dotkne trójskej pôdy zomrie, preto na predku svojej lode pozoroval, kto prvý vystúpi a bol pripravený hneď po ňom vyskočiť na breh.
Po dlhšom otáľaní sa rozhodol vyskočiť ako prvý ithacký kráľ Odyseus, ale on ľstivo vyhodil na breh najprv svoj štít a potom naň zoskočil. Prótesilaos následne už bez váhania skočil ako druhý, ale jeho nohy sa dotkli zeme a v tom okamihu sa veštba naplnila, zomrel zasiahnutý nepriateľskou kopijou.
Podľa inej verzie sa nechal Prótesilaos zabiť zámerne, lebo z tejto veštby vedel aj to, že zvíťazí tá strana, ktorá bude mať prvého padlého hrdinu. Pri zoskoku z jeho lode ho zabil Hektor, syn trójskeho kráľa Priama.
Jeho manželka Laodameia sa pre smrť svojho manžela veľmi trápila, a to tak veľmi, že si nechala vytvoriť (alebo sama vytvorila) jeho sochu. Bohovia s vdovou tak súcitili, že boh Hermes priviedol Prótesilaa z podsvetia, aby s ním chvíľku pobudla. Keď sa však mali rozlúčiť, spáchala samovraždu, lebo sa rozhodla odísť s ním.
Thoas (syn Ikaria)

Thoas (iné názvy: Thoás, Toas, Toás; ( ) je v gréckej mytológii syn Ikaria zo Sparty a najády Periboie. 
Thoas syn Ikaria mal štyroch bratov, Damasippa, Imeusima, Aléta, Perilaa a sestru Penelopu, ktorá sa stala manželkou Laertovho syna Odyssea. Odyseus dostal do vena od jej rodičov Ithaku s priľahlými ostrovmi, kde sa stal kráľom.
Panamerické majstrovstvá v hádzanej mužov 1994

Panamerické majstrovstvá v hádzanej mužov 1994 bol v poradí 6. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v Santa María, v štáte Rio Grande do Sul, v Brazílii v dňoch od 17.23. septembra 1994, za účasti 7 tímov. Brazília organizovala panamerický šampionát druhýkrát, predtým hostila toto podujatie v roku 1985. Zápasy sa odohrali v Centro Deportivo Municipal de Santa María. Víťazom sa stala šiestykrát Kuba.
Tento turnaj zároveň slúžil ako kvalifikácia panamerických družstiev na budúcoročné MS 1995, na ktoré sa kvalifikovali 3 najlepšie tímy.